Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 647

1. A szociális munka értékeinek és etikai szabályainak, valamint az ápolás etikájának megfelelő munkavégzés A szociális gondozó és ápoló munkája során: — megfelelő empátiával fogadja a hozzáfordulókat, vállalva a szakmai felelősséget, — törekedjen felismerni az ellátást igénybe vevő emberi értékeit, — tartsa be a szociális munka, a segítő tevékenység, valamint az ápolás etikai szabályait és érzékelje a munkája során felmerülő etikai dilemmákat, — a segítő kapcsolat során tartsa tiszteletben kliense döntéseit, értékrendjét, autonómiáját, személyiségi jogait, — fogadja el és tartsa tiszteletben a sajátjáétól eltérő életstílussal, társadalmi háttérrel és tulajdonságokkal rendelkező klienseket, — ismerje fel egy-egy szubkultúra jellemzőit, sajátos értékrendjét, etikai szabályait, — ismerje fel és megfelelően kezelje a kliensével szemben esetleg kialakult előítéleteit, szerep-összeférhetetlenségét, törekedjen ezek elkerülésére és kiküszöbölésére, — ismerje fel a segítő kapcsolatban felmerülő problémákat és erről tudjon konzultálni szupervizorral, — a szakmai titoktartás szabályai szerint kezelje a birtokába jutott információkat, — tartsa be szakmai illetékessége határait. 2001/149. szám

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes